**Merethe Trøan** (født 19. mai 1970 i Trondheim) er en norsk sangartist og skuespiller.

Liv og virke
------------

Hun dannet vokalgruppen Mesteljo sammen med søsteren Elisabeth og brødreparet Johnny og Stig Nordseth, som debuterte i 1979. Gruppen skiftet senere navn til Pastel, og deltok i den norske finalen i Melodi Grand Prix 1985 med sangen «Ring ring ring», som havnet på en tredjeplass. Pastel ga ut LP-ene *Pastel* og *Jul sammen med Carola*.

Aktiv som soloartist fra 1986, scenedebuterte hun i 1988 i *The Sound Of Music* på Chateau Neuf. Hun var med i ensemblet, og dessuten understudy for hovedrollen som Maria Von Trapp, men ingen hadde husket på å jobbe inn rollen med henne. Hun fikk stor oppmerksomhet da hun på et døgns varsel likevel måtte steppe inn for Sissel Kyrkjebø. Fine kritikker fikk hun også som Minnie Fay i *Hello Dolly* (1990), fulgt av nostalgishowet *Popligøyeri* på Dizzie (1990), Seniorteatrets *Skjærgårdsflirt* (1992) og kavalkaden *Fra Hollywood til Karl Johan* (Victoria Teater, 1992).

Hun vant Melodi Grand Prix 1992 som soloartist med «Visjoner» og ble nummer 18 av 23 i Eurovision Song Contest 1992 med 23 poeng. Samtidig spilte hun Snehvit i Svein Sturla Hungnes' versjon av Snehvit og De Syv Dvergene på Victoria Teater, der hun sang melodiene fra Disneyfilmen.

I Melodi Grand Prix 1993 sang hun «*Din Egen Stjerne*» og kom på sjetteplass.

Hun har vært stemmeskuespiller i to tegnefilmer produsert av Disney, hvor hun var den norske stemmen til karakteren *Belle* i *Skjønnheten og udyret* (1991) samt tilleggsstemme i filmen *Jungelboken 2* (2003).

I perioden 94/95 jobbet Merethe som vertinne på Reisesjekken i TV Norge, inntil hun møtte produsent og artist Rolf Graf, og de begynte samarbeidet på Merethes soloplate "Søtt & Salt". Singlene "Æ Gir Dæ Min Vår" og "Kom Te Mæ" ble utgitt i 1996, og albumet "Søtt og Salt" ble lansert i 1997, med visepop, ispedd irsk og norsk folkemusikkpreg. 

I 2002 flyttet Merethe til Hamar i Hedmark, og i 2004 hadde hun en hovedrolle i det musikalske sommerspillet Ta Meg Med på Skibladner.

Siden 2003 har konseptet med arbeidstittel *Andante*, sakte, men sikkert tatt form, i samarbeid med musikerne/produsentene Thomas Henriksen og Jarl Ivar Andresen. Merethe har selv komponert og skrevet teksten til de aller fleste låtene. Første singel "*Spor i Snø"* ble gitt ut for nedlastning i november 2013, og andre singel "*Om Du Vil",* ble tilgjengelig 3. april 2018. Albumet "Andante" så dagens lys 21. april 2018.

Hun bor pr 2018 i Ottestad i Hedmark, og arbeider som sanger, sangcoach, låtskriver og tekstforfatter.

Diskografi
----------

Album
* *Søtt & salt* (1996)
* *Andante* (2018)

**Singler**
* *Visjoner* (1992)
* *Æ gir dæ min vår* (1996)
* *Kom te mæ/Æ gir dæ min vår* (1996)
* *Spor i snø* (2013)
* *Om du vil* (2018)

Pastel
* *Pastel* (1985)
* *Jul med Carola og Pastel* (1985)

### Deltar på

* Media Kampanje: *Trønderkræmmen II* (1990)
* Kjell Karlsens orkester: *Julestemning med Kjell Karlsens orkester og solister* (1990)
* The Walt Disney Company: *Skjønnheten og udyret* (1992)
* CNR Records: *Stjernegalla* (1992)
* Scandinavia: *Julefest med Scandinavia* (1993)
* Arcade: *Topp Hits – 18 radiofavoritter 2* (1996)
* Arcade: *Kose Rock 3 – Precious Love Songs* (1996)
* Prosjekt Ild & Vann: *Ild & vann* (1997)
* Scana: *Den ultimate visesamlingen* (2006)
* Malin Reitan: *Malins Jul* (2006)
* Wiggo Wahl Roksvåg: *Vågaramp* (2009)
* Melodi Grand Prix: *Norsk Melodi Grand Prix gjennom 50 år* (2010)
* Malin Reitan & Celine Helgemo: *Julekonserten* (2010)
* Teodor Tuff: *Soliloquy* (2012)
* Lise Olden & Voksne Herrers Orkester: *Min skattekiste* (2013)
* The Walt Disney Company: *Disney-prinsesser – De beste sangene* (2014)

Referanser
----------

1. ↑  Filmfront.no: Merethe Trøan
2. ↑  Rockheim. «Merethe Trøan « Norsk pop- og rockleksikon (2013) « Rockipedia». *Rockipedia*. Arkivert fra originalen 12. juni 2018. Besøkt 12. juni 2018.
3. ↑  Fra Grand Prix til kirkemusikk Merethe Trøan (40) lever fortsatt av å synge Arkivert 19. januar 2018 hos Wayback Machine.; Adresseavisen, 21.4.2011

| Utmerkelser og prestasjoner |
| --- |
| Forgjenger:**Just 4 Funmed «Mrs. Thompson»** | **Norge i Eurovision Song Contest**(1992) | Etterfølger:**Silje Vigemed «Alle mine tankar»** |

Eksterne lenker
---------------

* (en) Merethe Trøan på Internet Movie Database Rediger på Wikidata

* (no) Merethe Trøan hos Sceneweb Rediger på Wikidata

|  |  |
| --- | --- |
| Oppslagsverk/autoritetsdata | Geni **·** VIAF **·** ISNI **·** MusicBrainz **·** Discogs
 |